polyglot-tagger/wikipedia-language-snippets-filtered huggingface dataset:
རབ་བྱུང་བཅུ་དྲུག་པའི་ལྕགས་སྟག་སྤྱི་ལོ༡༩༥༠ལོར་རྒྱལ་དབང་བཅུ་བཞི་པ་ཆེན་པོ་རྒྱལ་བ་བསྟན་འཛིན་རྒྱ་མཚོས་བོད་ཀྱི་ཆོས་སྲིད་ལུགས་གཉིས་ཀྱི་ཐུགས་འགན་བཞེས། མོའོ་ཡིས་དམག་སྡེ་བརྒྱད་པ་བོད་བསྐྱོད་ལས་འགན་འཁུར་རྒྱུ་གཏན་ཁེལ་བྱས་པ་ཡེ་ཀྲང་ཅུན་གཉིས་པས་སྙན་སེང་ཞུས། ཟླ༥པའི་ཚེས༡༧ཉིན་བོད་ཕྱོགས་དང་ཞི་གྲོས་བྱ་རྒྱུའི་གྲོས་དོན་ཁག་ལྷོ་ནུབ་ཅུད་དང་ནུབ་བྱང་ཅུད་ནས་འཆར་ཟིན་འགོད་དགོས་ཞེས་ཀྲུང་དབྱངས་ནས་སྦྲག་ཏར་འབྱོར། དམག་སྡེ་བརྒྱད་པའི་ལྷོ་ལམ་སྣེ་ཁྲིད་ཀྱི་སྔོན་འགྲོའི་དཔུང་དམག་ཤིས་ཁམས་ཞིང་ཆེན་གྱི་ཐན་ཆའི ནས་ཐོན་ཏེ་འབའ་ཐང་དུ་འབྱོར།
མཚོ་སྔོན་གྱི་རྟ་དམག་རུ་ཁག་གི་དཔུང་དམག་དྲུག་བརྒྱ་ལྷག་ཙམ་ཟི་ལིང་ནས་ཐོན་ཏེ་ཟླ
ལོ་དེའི་སྤྱི་ཟླ༡ནང་མཚོ་སྔོན་ཞིང་ཆེན་མི་དམངས་སྲིད་གཞུང་ཡུལ་ཤུལ་ཆེད་ལས་སྤྱི་འགོད་ཅེས་པར་བསྒྱུར། ཟླ༡༢པའི་ཚེས༢༥ཉིན་ཡུལ་ཤུལ་བོད་རིགས་རང་སྐྱོང་ས་ཁུལ་དུ་བསྒྱུར་ཏེ། མི་དམངས་སྲིད་གཞུང་གསར་དུ་ཚུགས་པ་དྲིལ་བསྒྲགས་བྱས། ནང་ཆེན་རྒྱལ་པོ་བཀྲ་ཤིས་ཚེ་དབང་སྟོབས་རྒྱལ་ལ་སྐྱེ་རྒུ་མདོ་ནས། མི་དམངས་ཚོགས་ཆེན་གྱི་ཚོགས་གཙོ་དང་། རང་སྐྱོང་ཁུལ་གྱི་ཁུལ་གཙོར་འདེམས་བསྐོ་གསལ་བསྒྲགས་བྱས། ཡུལ་ཤུལ་བོད་རིགས་རང་སྐྱོང་ཁུལ་དབུ་བརྙེས། (སྤྱི་ལོ༡༩༥༢ ལོའི་ཟླ༢ ཚེས༡༢ ཉིན་རང་སྐྱོང་ས་ཁོངས་བཙུགས་ཤིང་། ༡༩༥༥ལོར་རང་སྐྱོང་ཁུལ་དུ་བསྒྱུར)
ཞེས་པ་དང་། “མི་དམངས་སྤྱི་ཁག” “གཞུང་སྒེར་མཉམ་གཉེར་ཕྱུག་ར”སོགས་ལས་འགུལ་སྣ་ཚོགས་ཀྱིས་བཅོས་བསྒྱུར་བྱས་ཤིང་། རྒྱུ་དངོས་ཐུན་མོང་དུ་བཞག་ནས་བདག་སྐྱོང་བྱེད་པ་དང་། དབུལ་ཕྱུག་འདྲ་མཉམ་གྱི་རྣམ་པའི་ཐོག་བྱེད་སྒོ་མི་འདྲ་མང་པོ་སྤེལ་ནས། གྲལ་རིམ་དབྱེ་འབྱེད་དང་དབང་ཆ་གཅིག་སྡུད་ཀྱི་མགོ་ཚུགས།
ལྐོག་གཡོ་ངན་ཇུས་ཀྱི་བྱེད་སྟངས་དེ་རིགས་ཀྱིས་རིམ་བཞིན་ཡུལ་སོ་སོའི་དཔོན་པོ་དང་། བླ་ཆེན། མི་གྲགས་ཁག་ཁུལ་དང་རྫོང་རིམ་པའི་ས་ཁུལ་ལ་འགྲོན་འགུག་དང་། ཆབ་སྲིད་ཀྱི་འཚོགས་འདུར་འགྲོ་དགོས་པས། རེ་རེ་བཞིན་ཕྱིར་ཡོང་མེད་པའི་མགྲོན་པོར་གྱུར། གནད་དོན་དེ་དག་གིས་རྐྱེན་པས་ཁམས་དང་ཨ་མདོའི་ས་ཆ་མང་པོ་ནས་ངོ་རྒོལ་དང་འོས་ལངས་ལྟ་བུའི་གཞི་རྒྱ་ཆེ་བའི་ཟིང་འཁྲུག་ལངས་མགོ་ཚུགས། རབ་བྱུང་བཅུ་དྲུག་པའི་ས་ཁྱི་སྤྱི་ལོ༡༩༥༨
ལོར་ས་གནས་སོ་སོར་བཅིངས་འགྲོལ་དམག་གིས་སྣེ་ཁྲིད་ཏེ་དྲག་ཤུགས་ཆེན་པོའི་བཙན་གནོན་དཔུང་འཇུག་བྱས་ཏེ་ཨ་མདོ་དང་ཁམས་ཁུལ་གྱི་ས་གནས་སོ་སོ་ནས་འཁྲུགས་བརྩོད་ལངས། མདོ་སྟོད་ནང་ཆེན་གྱི་ནང་སྡེ་ཤོག་ཆེན་བཅོ་བརྒྱད་དང་། ཕྱི་སྡེ་དེམ་ཆི་ཉེར་ལྔ་གཙོར་བྱས་པའི་དཔོན་མགོ་དང་བླ་སེར་ཡུལ་མི་ཁྲི་ཕྲག་མང་པོ་ཟིང་འཁྲུགས་ཀྱི་ནང་དུ་ཤི་བར་མ་ཟད། བཙོན་འཇུག་དང་ཁྲིམས་ཆད་བཅད་པའང་ཁྲི་ཚོ་ལས་བརྒལ། ང་བརྒྱད་ལོ་ཞེས་འཇིགས་ཤིང་སྐྱི་གཡའ་བའི་ལོ་རྒྱུས་རིང་མོ་འདི་བྱུང་ངོ་། །
དེ་ལྟར་གོང་གི་ནང་ཆེན་རྒྱལ་རབས་ཕྱོགས་བསྡོམས་དང་བཅིངས་འགྲོལ་སྐབས་ཀྱི་ལོ་རྒྱུས་རག་ཙམ་བྲིས་པ་འདིའང་། གཅིག་ནས་རྒྱལ་རབས་ལོ་རྒྱུས་ལ་མདོར་བསྡུས་པའི་སྒོ་ནས་ལྟ་ཞིབ་བྱེད་པར་ཕན་པ་ཆེ་བའི་སླད་དུ་དང་། གཉིས་ནས་འདས་པའི་བྱུང་བ་དག་རྗེད་ངས་རྐུན་པོས་ཁྱེར་ནས། ལོ་རྒྱུས་ཀྱི་ནོར་འཁྲུལ་འབྱུང་སྲིད་པས་གཞོན་རབས་པ་དག་གིས་དུས་ཇི་སྲིད་བར་དུ་ལོ་རྒྱུས་ཀྱི་ནག་ཉེས་དྲན་ཅིང་། ཁ་ཕྱོགས་མི་ནོར་བའི་གསལ་འདེབས་ཙམ་མོ། །
 བོད་ཡུལ་རུ་ཆེན་ལྔ་ནི 《དུང་དཀར་ཚིག་མཛོད་ལས》 བོད་རྒྱལ་སྲོང་བཙན་སྐབས་དབུས། གཙང། མངའ་རིས། མདོ་སྟོད། མདོ་སྨད་བཅས་རུ་ཆེན་ལྔར་ཕྱེས་པ་དང། དེ་ནི་དམག་དོན་དང་སྲིད་འཛིན་དོ་དམ་ཟུང་འབྲེལ་གྱི་ལམ་ལུགས་ཤིག་ཡིན་པར་བཤད།
ཅིག་ཏུ་གྲུབ་ཡོད། ལྷག་ཏུ་གནའ་དུས་ཀྱི་ཐང་བོད་གནའ་ལམ་སོགས་ལོ་རྒྱུས་རྒྱུན་རིང་ལྡན་ཞིང། མདོ་ཁམས་སྟོད་ཀྱི་སྲིད་འབྱོར་རིག་གསུམ་འཕེལ་རྒྱས་ཀྱི་ལྟེ་གནས་ལྟ་བུ་ཡིན།
ནང་སོ་ཞེས་པ་ནི་བཙན་པོའི་སྐབས་སུ་གོ་གནས་ཤིག་གི་མིང་ཡིན་ཏེ། དཔེར་ན་སྔོན་མ་ས་མཚམས་དག་ལ་ཕྱི་སོ་དང་ནང་སོ་ཞེས་མེལ་ཚེ་བྱེད་མཁན་གྱི་སོ་པ་བློན་པོ་བསྐོ་བཞག་བྱེད་པའི་ལམ་ལུགས་ཡོད་པ་དེ་ལས་རིམ་གྱིས་ཐ་སྙད་དེ་གང་ཟག་དང་ཡུལ་གནས་ཕོ་བྲང་སོགས་ལ་ཐོགས་པ་ཡིན་ལ། མདོ་དབུས་ཁམས་གསུམ་གྱི་ལོ་རྒྱུས་གང་ལའང་ནང་སོ་ཞེས་པའི་ཐ་སྙད་འདི་རྒྱུག་ཆེ་བས་མཚོན། སྐུ་འབུམ་གྱི་ཕོ་བྲང་ནང་སོ་ཆེན་མོའང་དེའི་སྲོལ་རྒྱུན་མ་ཉམས་པར་ཡོད་པའི་སྟབས་ཀྱིས་གནས་ཁང་གི་མིང་ལ་ནང་སོ་ཆེན་མོ་ཞེས་ཐོགས་པ་རེད།
བཟུང་བྱེ་བྲག་གི་རྒྱལ་ཕྲན་སིལ་མ་མང་པོ་བྱུང་ཡོད་དེ། དཔེར་ན། ཁམས་ཀྱི་ཤར་ཕྱོགས་དེང་སང་དཀར་མཛེས་ས་ཁུལ་དར་མདོ་རྫོང་ནས་བྱུང་བའི་ལྕགས་ལ་རྒྱལ་པོ་དང་། སྨར་ཁམས་སྨད་ཀྱི་བེ་རི་རྒྱལ་པོ། བར་ཁམས་ཀྱི་སྡེ་དགེ་རྒྱལ་པོ་སོགས་ཀྱང་ཡོད་དེ། རྒྱལ་ཕྲན་དེ་དག་ཀྱང་ཆོས་སྲིད་ཀྱི་བྱུང་བའི་ཐད་བོད་ཀྱི་ལོ་རྒྱུས་ནང་ཅུང་གྲགས་པ་ཆེ་བའི་ས་གནས་ཀྱི་རྒྱལ་ཕྲན་ཁག་གཅིག་རེད། དེ་དག་ལས་ནང་ཆེན་རྒྱལ་བློན་འབངས་གསུམ་གྱི་བྱུང་བ་ནི་མདོ་ཁམས་སྟོད་ནས་ཅུང་ལོ་རྒྱུས་རིང་ཞིང་། ཆོས་སྲིད་ལུགས་གཉིས་ཀྱི་བྱ་གཞག་ཐད་ཕྲིན་ལས་རྒྱས་ཤིང་འཐུས་སྒོ་ཚང་བའི་ལོ་རྒྱུས་ཅན་ཞིག་ཡིན་ནོ། །
འདིར་ཟུར་དུ་བརྗོད་རྒྱུ་ཞིག་ལ་རྒྱལ་རབས་ལོ་རྒྱུས་འདིར་ནང་ཆེན་པའི་རྗེ་བློན་འབངས་གསུམ་གྱིས་འཇིག་རྟེན་གྱི་ཕྱོགས་ནས་མཛད་རྗེས་ཅི་གནང་གི་བྱུང་བ་གཙོ་བོར་བརྗོད་པ་ཡིན་པས། དམ་པའི་ཆོས་ཕྱོགས་ཀྱི་ལོ་རྒྱུས་འདིར་མ་སྨོས་ལ། གཞན་ཡང་ཕྱོགས་འདིའི་དགོན་ཁག་དང་། མཁས་དབང་། བླ་ཆེན་དག་གི་ལོ་རྒྱུས་ནི་འདིར་སྐབས་སུ་མ་བབ་པས་རེ་ཞིག་ཟུར་དུ་བཞག་པ་ཡིན།
དེ་རྗེས་ལོ་ས་ཡ་གཅིག་དང་འབུམ་དྲུག་ཙམ་གྱི་སྔོན་ནས་བཟོ་མི , ཞེས་པ་བྱུང་ཞིང་དེ་དག་ལའང་ད་དུང་འགྲོ་བ་མིའི་གཤིས་སྤྱོད་ཚང་མེད་ལ། སྐད་ཆའང་སྨྲ་མི་ཤེས། མིའི་རིགས་ཀྱི་མེས་པོ་ཐོག་མ་ནི་ལོ་འབུམ་ཕྲག་བཞིའི་སྔོན་ཙམ་ནས་བྱུང་བའི་འགྲེང་མི , ཞེས་པ་དེ་ཡིན་ལ་དེ་དག་གིས་ད་གཟོད་ཕན་ཚུན་གོ་བརྡ་འཕྲོད་པའི་གཏམ་ཅུང་ཟད་སྨྲ་ཤེས་སོ། །
ཞེས་པའི་མི་དེ་དག་བྱུང་ཞིང་དེ་དག་གི་སྐབས་སུ་ད་གཟོད་ཕན་ཚུན་གོ་བརྡ་ཅི་རིགས་པ་སྤྲོད་ཐུབ་པའི་སྐད་ཆ་སྨྲ་ཤེས་པར་མ་ཟད། རྙོག་འཛིང་ཅན་གྱི་མིང་ཚིག་དག་ཀྱང་རིམ་བཞིན་བྱུང་བ་ཡིན། སྤྱིར་འགྲོ་བ་མི་བྱུང་ནས་མི་ལོ་བྱེ་བ་གཉིས་སོང་བར་བཤད་ཀྱང་། སྐད་ཆ་སྨྲ་ཤེས་ཤིང་འཚོ་བའི་གོམས་སྲོལ་ཡང་སྟབས་བདེར་གྱུར་པའི་འགྲོ་བ་མིར་ལོ་འབུམ་གསུམ་ཙམ་གྱི་ལོ་རྒྱུས་ལས་མེད་ལ། ཡི་གེ་བྱུང་ནས་ལོ་ལྔ་སྟོང་ལྔ་བརྒྱ་ཙམ་གྱི་ལོ་རྒྱུས་ལས་མེད་དོ། །
དེ་ནི་ཧ་ལམ་སྤྱི་ལོ་སྔོན་གྱི་ལོ་ས་ཡ་བཞི་དང་འབུམ་ཕྲག་གཅིག་ལྷག་གི་སྔོན་ཙམ་སྟེ། དེའི་དུས་སུ་སྤྲེའུ་དང་བྲག་སྲིན་ལས་མཆེད་པའི་བོད་ཀྱི་རུས་རྒྱུད་དག་བོད་ཡུལ་སོ་སོར་དར་བར་བཤད། སྤྱི་ལོ་སྔོན་གྱི་ལོ༡༦༠༡༧ཡས་མས་སུ་སྟོན་པ་གཤེན་རབ་མི་བོ་ཆེ་འཁྲུངས་ཞེས་བོན་གྱི་བསྟན་འབྱུང་སོགས་ལས་བཤད།
སྤྲ་མི་དེ་དག་གནས་འཆའ་སའི་ས་ཆའང་ད་ལྟའི་བོད་ལྗོངས་ལྷོ་ཁའི་རྩེད་ཐང་ཡིན་པར་བཤད་ལ། ང་ཚོའི་གདོད་མའི་མེས་པོ་སྤྲེལ་སྲིན་གཉིས་ཀྱི་ཕ་ཁྱིམ་རྩེད་ཐང་གི་ཕུག་པ་ཡིན་པས། བོད་མིའུ་གདུང་དྲུག་གི་འབྱུང་ཁུངས་ཡང་རྩེད་ཐང་ཡིན། རྡོ་ཆས་རྙིང་མའི་སྐབས་ཀྱི་བོད་མི་རིགས་འདི་ཞང་ཞུང་རིག་གནས་ཀྱིས་ཡུལ་ཞང་ཞུང་ཡུལ་དུ་འཚོ་ཞིང་གནས་པ་སྔོན་གྱི་གནའ་རྫས་མང་པོ་ལ་བརྟེན་ནས་བདེན་དཔང་བརྙེད་ཡོད་ལ། དེ་དུས་ནས་བོད་ཀྱི་སྤྱི་ཚོགས་ཐོག་ཞིང་ལས་རིག་གནས་དར་རྒྱས་སུ་ཕྱིན་ཡོད་པས་བོད་འདིར་ཞིང་ལས་དང་ཉ་ལས་ཀྱི་རིག་གནས་ཀྱང་སྔ་མོ་ནས་དར་ཡོད་པ་ཤེས་ཐུབ།
སྤྱི་ལོ་སྔོན་གྱི་ལོ༣༠༠༠གི་ཡར་སྔོན་ནི་བསྐལ་བ་ཡ་ཐོག་གི་དུས་སྐབས་སམ་གདོད་མའི་སྤྱི་ཚོགས་ཀྱི་དུས་རབས་ཏེ། རྡོ་ཆས་རྙིང་མའི་དུས་སྐབས
དང་གདོད་མའི་ཞིང་ལས་ཤེས་རིག་གི་དུས་སྐབས་སོགས་སུའང་འབོད། དུས་སྐབས་དེར་གཟའ་སྐར་གྱི་རྒྱུ་བར་ལྟ་ཞིབ་བྱས་པའི་འབྲས་བུར་གཞི་བཅོལ་ནས་ལོ་ཐོ་བསྒྲིགས་ཡོད་ལ། དེས་འགྲོ་བ་མིའི་རིགས་ཀྱི་ལས་སྒོ་ཀུན་ལ་མེད་དུ་མི་རུང་བའི་གཞོགས་འདེགས་བྱེད། གདོད་མའི་དུས་ཚོད་བརྩི་སྟངས་ནི དེ་ལས་ཀྱང་སྔ་བར་བྱུང་ཡོད། བོད་དུ་གནོད་སྦྱིན་ནག་པོ་དང་། མ་སངས་རུ་དགུ་ཞེས་པ་བྱུང་བ་དག་གིས་རིམ་བཞིན་དབང་བསྒྱུར་ཏེ་གནས།
གདོད་མའི་སྤྲ་སྤྲེའུ་མི་རུ་འཕེལ་འགྱུར་བྱུང་བའི་དུས་སྐབས་དེ་དག་ཏུ་མི་རྣམས་ཀྱིས་རི་དྭགས་བརྔོན་ཏེ་ཤ་རྒྱན་ཟ་བའི་རྣམ་པ་ལ་འགྱུར་ལྡོག་བྱུང་སྟེ། ཞིང་ལས་རྨོ་འདེབས་ཀྱི་འགོ་ཚུགས། ཤིང་གཙུབས་ཏེ་མེ་ལེན་པའི་ལག་རྩལ་བྱུང་ཞིང་། བཟའ་བཅའ་མེ་ལ་སྲེག་པ་དང་། མེ་དྲོད་ལ་བརྟེན་ནས་གྲང་ངར་འགོག་པ་སོགས་ཀྱི་ཐབས་ལམ་ཡང་ཤེས་ཡོད་པ་རེད། དུས་སྐབས་དེ་ཙམ་ལ་བོད་དུ་ཐོན་སྐྱེད་ནུས་ཤུགས་གོང་འཕེལ་དང་། མ་ལག་ཇེ་ཚང་དུ་གྱུར་ནས་རང་གསོའི་ནུས་པ་ཐོན་ཏེ། ཚོ་སྐོར་ཆུང་བ་ནས་ཆེ་བར་འདུས་པ་དེ་དག་ལ་དཔོན་རེ་བྱུང་ནས་བྲན་གཡོག་གི་སྤྱི་ཚོགས་འགོ་ཚུགས།
བོད་ཡུལ་དུ་ཆེས་སྔ་མོ་ཞིག་ནས་བོད་ཀྱི་ཡུལ་ཞེས་གྲགས་པ་ལས། རྒྱ་གར་སྐད་དུ་ཏ་བྷོད་ཅེས་པ་ཕྱིས་སུ་ཏསྟེ་ཆེན་པོ་ཞེས་པའི་དོན་ལ་ཁོང་ཚོའི་ཡུལ་སྐད་དུ་ཐུ་ཞེས་བརྗོད་པས་མིང་དེཏ་བྷོད་མི་ཟེར་བར་ཐུ་བྷོདཅེས་བྲིས་པ་མཁས་པ་ཕལ་ཆེར་གྱིས་བཞེད།
རི་སྲོང་བཙན་གྱི་དུས་རྒྱ་ནས་སྨན་རྩིས་རིག་གནས་དར་ཞིང་། ཕོ་བྲང་ཁྲི་བརྩེགས་འབུམ་གདུགས་བརྩེགས། འདོ་བ་ཅང་ཤེས་ཆིབ་ནས་འབྲོང་བསད་པའི་ཤ་སྒ་ལ་བཏགས་པ་སར་ལྷུང་བའི་རྗེས་ནས་ཚྭ་བརྙེད་ཅིང་། དེ་ནས་བཟུང་ཚྭ་བེད་སྤྱོད་བྱེད་པའི་སྲོལ་བྱུང་ངོ་། །
དེ་རྗེས་མདོ་སྟོད་དུ་སྒོམ་སྡེའི་རྒྱལ་སྲིད་བྱུང་ཞིང་ཏི་ཤྲཱི་རས་པའི་སློབ་མ་རས་པ་དཀར་པོ་དང་གུང་སྒོམ་ཨའུ་སོགས་ཧོར་སོག་པོ་དང་འཕྲད་དེ། མདོ་ཁམས་སྟོད་ཀྱི་བླ་ཆེན་དང་སོག་པོའི་བར་འབྲེལ་བ་ཐོག་མར་བྱུང། དེ་རྗེས་ནང་ཆེན་རྒྱལ་རབས་དབུ་བརྙེས་པ་ནས་མདོ་སྟོད་མི་ཡི་ཆོལ་ཁ་ཁམས་སྒོམ་སྡེ་ནང་ཆེན་པའི་གཅིག་གྱུར་གྱི་རྒྱལ་རབས་དངོས་འགོ་ཚུགས་ཤིང་། ད་ལྟའི་བར་སྐྱིད་སྡུག་དར་རྒུད་ཀྱི་ཀྱག་ཀྱོག་ལོ་རྒྱུས་རིང་མོ་འདི་བརྒྱུད་པ་ཡིན་ནོ། །
ས་སྤྱི་ལེ་གྲུ་བཞི་མ་ཁྲི༢༤༠ལྷག་ཡོད་པའི་ཆེན་པོ་བོད་ཀྱི་རྒྱལ་ཁམས་འདིར་འཚོ་ཞིང་གནས་པའི་བོད་མི་རིགས་ཞེས་པ་འདི་ནི། བོད་ཀྱི་མཁས་པ་འགའ་རེའི་འདོད་ཚུལ་ལྟར་གཞན་ནས་འཁྱམས་འོང་བའི་མི་རིགས་ཤིག་ནི་ཨེ་ཡིན་མི་ཤེས་ལ། ཐོག་མ་ནས་བོད་ཀྱི་ས་གནས་རང་ནས་འཚོ་བ་རོལ་ཞིང་། གདོད་མའི་སྤྲ་སྤྲེའུ་མི་རུ་གྱུར་པའི་རྒྱུད་རིམ་ཁྲོད་ནས་བོད་མི་རིགས་འདི་བྱུང་བ་ཡིན་པར་འགྲེལ་བཤད་བྱས་ན་འདས་པའི་ལོ་རྒྱུས་དང་དེང་གི་ཚན་རིག་དང་ཡང་མཐུན་པ་ཡིན།
ལོ་རྒྱུས་ཁག་འགའ་ལས་བོད་ནི་རྒྱ་གར་གྱི་མི་རིགས་ལས་ཆད་པར་འདོད་པ་སྟེ《ལྷ་ལས་ཕུལ་བྱུང་གི་བསྟོད་འགྲེལ》ལས་སྐྱ་སེང་བུ་ལྔ་དང་དགྲ་ངན་དཔུང་ཚོགས་འཐབས་པ་ལས། བུད་མེད་ཀྱི་ཆས་སུ་བྱས་ནས་བྲོས་ཡོང་བའི་མི་ཁ་གཅིག་བོད་ཡུལ་དུ་གནས་བཅས་པས་མི་རིགས་འདི་བྱུང་ཞིང་བོད་ཅེས་གྲགས་པར་བཤད་པ་ནི་ནོར་བ་ཡིན་ལ། སྔོན་རྒྱ་གར་མི་རྒྱུད་བོད་དུ་འཁྱར་བ་ལྔ་རིས་སོགས་སུ་ཡོད་ངེས་ཀྱང་དེ་ཚོ་བོད་པའི་རུས་རྒྱུད་དུ་བགྲངས་རྒྱུ་མེད་ལ། བོད་ཅེས་པའི་ཐ་སྙད་འདིའང་བོད་རང་ལས་བྱུང་བ་ཞིག་ཡིན་ངེས་སོ། །
ཡུལ་སྟོད་སྨད་བར་གསུམ་དུ་བགོ་སྐབས་ཀྱང་སྨད་མདོ་ཁམས་སྒང་དྲུག་ཅེས་དང་། ཡང་སྟོད་མངའ་རིས་སྐོར་གསུམ་རྫིང་དང་འདྲ། བར་དབུས་གཙང་རུ་བཞི་ཡུར་བ་དང་འདྲ། སྨད་མདོ་
ཞིབ་ཏུ་བཙན་པོའི་སྐབས་སུ་ཁམས་ཞེས་འབོད་པ་དེའི་ས་ཁྱོན་དང་བྱེ་བྲག་ཕྱིས་ཀྱི་ཁམས་__
པ་རུ་འབོད་པའི་ས་ཁུལ་དེ་དག་གི་ཆེ་ཆུང་དང་ས་མཚམས་སོགས་ནི་མག་མོག་ཙམ་ལས་གསལ་ལ་དག་པ་སྨྲ་རུ་མི་བཏུབ་བོ། །
མི་ཉག་ནི་སུང་རྒྱལ་རབས་སྐབས་ཉིང་ཞ་ཟེར་བའི་ས་ཆར་རྒྱལ་སྲིད་བཙུགས་པའི་རྒྱལ་རབས་དེ་ཡིན། སྔོན་མ་བོད་ཀྱི་མངའ་འོག་ཡིན། རྒྱ་སྐད་ལཟེར།
རབ་བྱུང་བཞི་པའི་ཆུ་འབྲུག་སྤྱི་ལོ༡༢༣༢ལོར་ཁོང་གི་སློབ་ཆེན་རས་པ་དཀར་པོའམ་མཚན་དངོས་རས་དཀར་ཤེས་རབ་བྱང་ཆུབ་ཡབ་སྲས་རྒྱ་ནག་ནས་ཡར་ཕེབས་ཏེ། མདོ་ཁམས་སྟོད་ཀྱི་ཟླ་རྒྱུད་དུ་འབྱོར། བྱང་སྐྱོ་ལྟག་མཐིལ དུ་སྒར་བཏབ་ནས་བཞུགས་པ་དང་། དེ་ནས་ཡོས་ཕུར་ཕེབས་པས་རབ་བྱུང་བཞི་པའི་མེ་སྤྲེལ་སྤྱི་ལོ༡༢༣༦ལོར་སྐུ་གཤེགས།
སྐྱོ་ལྟག་དང་སྐྱོ་ལྡག་ཅེས་འབྲི་ཚུལ་གཉིས་སྣང་། གང་ལྟར་ད་ལྟ་སྐུ་འབུམ་གྱི་ཆགས་ཤུལ་ཡོད་པའི་གནས་དེའི་ཡར་མར་ཡིན་པར་སྣང་།
ལྡན་མ་འཇམ་ཚུལ་གྱིས 《ལྷོ་རོང་ཆོས་འབྱུང་》ལས“ཏྲེ་བོ་རབ་ཁའི་རྒྱུད་པ་ད་ལྟའི་བར་ནང་ཆེན་པ་མིང་དུ་ཐོགས་པ་ནས་བསྟན་པའི་ཞབས་ཏོག་རྒྱ་ཆེན་པོ་མཛད་ཅིང་ཡོད”ཅེས་པའི་ལུང་འདི་དྲངས་ནས་འགོག་པར་བྱེད་ཀྱང་། དེ་ལས་ཏྲེ་བོ་རབ་ཁའི་རྒྱུད་པ་ལའང་ནང་ཆེན་པ་ཞེས་ཐོགས་པ་བདེན་ཀྱང་དེའི་སྔོན་ནས་ཐ་སྙད་དེ་མེད་པའི་རྒྱུ་མཚན་འདྲེན་རྒྱུ་མེད་པས་འགོག་མི་ནུས། ད་དུང་ནང་སོ་ཆེན་མོ་ཞེས་པ་གནས་ཁང་ཆེན་མོ་ཞིག་གི་མིང་ཡིན་ལ། དེ་ཐོགས་
འོག་ནས་ནང་ཆེན་ཞེས་པའི་མིང་འདི་འབྱུང་ས་ནས་དེང་སང་གི་ས་ལག་མཐིལ་ཙམ་གྱི་ནང་ཆེན་རྫོང་ཙམ་ཞིག་ལ་གོ་བ་མིན་པར་སྔོན་དུས་ཀྱི་ནང་སྡེ་ཤོག་ཆེན་བཅོ་བརྒྱད་དང་། ཕྱི་སྡེ་དེམ་ཆི་ཉེར་ལྔ་སོགས་ཡོད་ཚད་ལ་གོ་དགོས་པ་ཡིན།
གང་ལྟར་ཕོ་བྲང་ནང་སོ་ཆེན་མོའི་མིང་ཡུལ་ལ་ཆགས་པར་སྨྲ་བ་ལ་འགོག་ཐུབ་པའི་རྒྱུ་མཚན་རྣམ་དག་སུ་ལའང་སྨྲ་རྒྱུ་མི་འདུག་ལ། གནད་འདིར་ཡང་ཕྱོགས་ཞེན་གྱིས་ཁ་ཚོན་བཅད་པ་ཙམ་མ་ཡིན་པའི་དོགས་པ་རེ་སློང་རྒྱུ་འདུག་གོ །
དགེ་བཤེས་ཡོན་ཏན་བློ་གྲོས་སྐུ་འབུམ་དུ་བཞུགས། ཨ་འབུམ་དང་ཨ་རིན་གཉིས་སྙིང་སྟོད་དུ་བཞུགས་པས་མཛད་ཕྲིན་རྒྱས། ཨ་རིན་ལ་སྲས་གཉིས་ཡོད་པའི་ཆེ་བ། བཀྲ་ཤིས་རྒྱལ་མཚན་ནི། སྤྱན་སྔ་བརྩོན་འགྲུས་རྒྱལ་མཚན་གྱི་མདུན་ནས་མདོ་སྔགས་རིག་གནས་ཀུན་ལ་གསན་བཞེས་གནང་། ཡབ་མེས་ཀྱིས་ཕྱག་སྲོལ་མ་ལུས་ཐུགས་སུ་ཆུད་པར་མཛད་དེ་ལུགས་བཟང་རྒྱུན་སྐྱོང་མཛད། ཚང་གསར་པའི་གདན་སའི་ཁྲིར་ཕེབས། སློབ་མ་ཡང་བརྩོན་འགྲུས་འབྱུང་གནས་དང་། སེང་གེ་འབུམ་པ་སོགས་མང་དུ་བྱོན།
སྲས་བླ་མ་སྐྱབས་ཀྱིས་སྙིང་སྟོད་ཀྱི་སྲིད་དབང་བཟུང་། ཁོང་ལ་སྲས་གསུམ་ཡོད་པ་ལས། བསོད་ནམས་རིན་ཆེན་དང་བསོད་ནམས་རྒྱལ་མཚན་སྐུ་མཆེད་གཉིས་བཀྲ་ཤིས་རྒྱལ་མཚན་མདུན་ནས། ཡབ་མེས་གོང་མའི་གདམས་པ་རྣམས་ཐུགས་སུ་ཆུད་པར་མཛད། ཚང་གསར་པའི་ཁྲི་འཛིན་མཛད། ཆོས་ཀྱི་གྲགས་པས་སྲིད་འཛིན་གྱི་མཛད་བཟང་རྒྱས། བསོད་ནམས་རིན་ཆེན་ལ་ཀརྨ་པས་བཻཌཱུརྱའི་ཐམ་ཀ་དང་། དངུལ་གྱི་ཐམ་ཀ རལ་གྲི་དུག་རལ་སོགས་གནང་སྦྱིན་བསམ་གྱིས་མི་ཁྱབ་པ་མཛད། སློབ་མ་ཡང་དེང་ཐོག་སངས་རྒྱས་གྲགས་པ་སོགས་མང་དུ་བྱུང་ངོ་། །
ཆོས་གྲགས་ལ་སྲས་གཉིས་ཡོད་པ་ལས། བསོད་ནམས་བློ་གྲོས་ནི་བསོད་ནམས་རིན་ཆེན་ལས་རབ་ཏུ་བྱུང་ཞིང་། འབའ་རོམ་ནས་རྒྱུད་པའི་གདམས་ཟབ་རྣམས་བུམ་པ་གང་བྱོའི་ཚུལ་དུ་གསན། ཚང་གསར་པའི་ཁྲིར་ཕེབས་ཏེ་ཡབ་མེས་ཀྱི་ལུགས་བཟང་སྔར་སྲོལ་ལྟར་བསྐྱངས། ཁོང་གི་གཅུང་པོ་བསོད་ནམས་ཀྱིས་སྙིང་སྟོད་དུ་ཆབ་སྲིད་བསྐྱངས་ཤིང་། མངའ་འབངས་བྱམས་བརྩེའི་བསྐྱངས།
དེའི་དུས་སུ་དགེ་འདུན་པ་དྲུག་ཅུ་རེ་དྲུག་འདས། ཀརྨ་པ་དང་སྤྱན་སྔ་བསོད་ནམས་བློ་གྲོས་དཔོན་སློབ་གཉིས་ཀྱི་སྐུ་ལ་སྐྱོན་མ་བྱུང་། ཚང་གསར་བསོད་ནམས་ཀྱི་སྲས་བསོད་ནམས་བཟང་པོ་དང་། བསོད་རིན་གཉིས་བྱོན་པ་ལས། ཁུ་བོ་བསོད་ནམས་བློ་གྲོས་ལས་རབ་ཏུ་བྱུང་ཞིང་། མདོ་སྔགས་ཀྱི་ཆོས་ཚུལ་རྒྱ་མཚོ་ལྟ་བུ་ལ་མངའ་བརྙེས།
སྐུ་མཆེད་འདི་གཉིས་ཀྱི་སྐབས་སུ་བོད་རབ་བྱུང་བདུན་པའི་ལྕགས་སྟག་སྤྱི་ལོ༡༤༡༠ལོར་ཀརྨ་པ་དེ་བཞིན་གཤེགས་པ་རྒྱ་ནག་ནས་ཡར་ཕེབས། ནང་ཡ་གཉིས་ཀྱི་བླ་ཆེན་དང་དཔོན་པོ་གཙོར་བྱས་པའི་དགེ་འདུན་པ་སྟོང་ཕྲག་གཉིས་གསུམ་ཙམ་གྱིས་བསུ་བ་རྒྱ་ཆེན་མཛད། སྐུ་འབུམ་དུ་སྤྱན་དྲངས་ནས། དངོས་པོའི་བསྙེན་བཀུར་རྒྱ་ཆེན་པོ་བགྱིས། ལྷག་པར་དུ་བསོད་ནམས་བློ་གྲོས་དང་། ཅུང་བསོད་ནམས་གཉིས་ཀྱིས་ཚང་མང་གསར་པར་སྤྱན་དྲངས་ཏེ་དངོས་པོའི་མཆོད་སྤྲིན་བསམ་གྱིས་མི་ཁྱབ་པ་ཕུལ།
ཀརྨ་པ་དེ་བཞིན་གཤེགས་པས་བསོད་ནམས་བཟང་པོ་ལ་ཀན་ཏིང་གུ་ཤྲཱི་ལས་ཀ་དང་། གསེར་ཐམ་ཆེན་པོ། དུང་དཀར་མོ་རྒྱང་གྲགས། བླ་བྲེ་ནམ་མཁའ་ཀུན་ཁྱབ། ཟངས་བཀྲ་ཤིས་ཁ་དྲོ་སོགས་དངོས་པོའི་གནང་སྦྱིན་རྒྱ་ཆེན་པོ་བསྩལ། དུས་སྐབས་དེར་ཁོང་ཁུ་དབོན་གཉིས་ཀྱིས་ཆོས་སྲིད་ལུགས་གཉིས་ལ་ཞབས་འདེབས་རླབས་ཆེན་མཛད་ཅིང་། སྔར་ལས་འགྲན་ཟླ་བྲལ་བའི་དར་རྒྱས་ཆེན་པོ་བྱུང་། རྫ་ཡི་ཕོ་བྲང་དམར་པོ་དང་། ལྷ་ཁང་ཁྲ་འགྱེར་མ་གཉིས། ལྕི་ཡི་འཇོ་ར་མཁར་དཀར་སོགས་དང་ལུགས་གཉིས་ཀྱི་མཛད་པ་ནམ་མཁའ་དང་མཉམ་པ་བྱུང་།
བསོད་ནམས་ཀྱི་སྲས་གསུམ་པ་ལྷ་དཔལ་ཐར་གྱིས་ཁྱུང་མོ་བླངས་པས་བུ་གསུམ་བྱུང་བ་དང་། སྲས་བཞི་པ་ཨ་འབུམ་གྱིས་གསེར་བཟའ་ཁབ་ཏུ་བཞེས་པར་བུ་གསུམ་དང་། སྲས་གཞན་པ་རྡོ་བཅང་བ་ཞེས་པ་གཅིག་བྱུང་ཞིང་། དེའི་སྐབས་སུ་མ་གཉིས་བུ་དྲུག་ཟེར་བའི་རྩོད་གླེང་བྱུང་བས་ལྷ་དཔལ་བུ་རྒྱུད་སྐུ་འབུམ་དུ་སྤོས་ཤིང་། དེ་ནས་རིམ་པར་རྫ་ཉིན་དུ་ཡོད་པའི་ཚང་གསར་པའི་རྒྱུད་པ་རྣམས་བྱུང་ངོ་། །
རབ་བྱུང་བརྒྱད་པའི་ཤིང་ལུག་སྤྱི་ལོ༡༤༧༥ལོར་སྒོམ་སྡེ་ནང་ཡ་གཉིས་ཀྱིས་ཀརྨ་པ་ཆོས་གྲགས་རྒྱ་མཚོ་དཔལ་གཞུང་དུ་སྤྱན་དྲངས། ཁྲི་ར་ཅན་གྱི་འབུལ་བ་བྱས། ཁྲོམ་ཁྲི་ཕྲག་ཚོགས་པ་རྣམས་ལ་དབང་ཁྲིད་རྫོགས་པར་གནང་། ཆོས་དཔལ་གྲགས་པ་ལ་གུ་ཤྲཱིའི་ལས་ཀ་དང་། ཤེ་ཐམ། ཟང་ཟིང་གི་གནང་སྦྱིན་བཅས་གདན་སར་བསྐོས། སྒོམ་སྡེ་ནང་ཡ་གཉིས་ཅུང་ཟད་མི་མཐུན་པ་བྱུང་བ་རྣམས་ཁོང་གིས་བཟླུམས།
དུས་སྐབས་དེར་ཉེར་རྐེའམ་བཀྲ་ཤིས་རྒྱ་མཚོས་སྟོབས་ཤུགས་ཀྱིས་ཤར་མི་ཉག་རིང་མོ་དང་། ལྷོ་ཨ་རིག་ཁག་བཅུ། ནུབ་རྒྱལ་ཆེན་བཅོ་བརྒྱད། བྱང་གསེར་ཁོག་ཚོ་བདུན་ཞེས་པའི་མངའ་ རིས་ཡུལ་སྡེ་དག་མངའ་ཞབས་སུ་བསྡུས། མངའ་འབངས་ཐམས་ཅད་བྱམས་དང་བརྩེ་བས་
ཤེ་བམ་མམ་ཤེ་ཐམ་ནི། གོང་ནས་བླ་མའམ་དཔོན་རིགས་དགོན་པ་སོགས་ལ་གོ་སའམ་འཁོར་འབངས་ས་ཆ་གནང་བའི་ཡི་གེ་ལ་ཟེར།
ཉེར་རྐེ་ལ་སྲས་གསུམ་ཡོད་པའི་ཆེ་བ། བསོད་ནམས་དོན་གྲུབ་ནི། ནང་པ་རྡོ་བཅང་བ་སངས་རྒྱས་དབང་ཕྱུག་ལས་རབ་ཏུ་བྱུང་ཞིང་། ཡབ་མེས་ཀྱི་ཆོས་སྐོར་མ་ལུས་པ་གསན། ཞྭ་དམར་བཞི་པའི་སློབ་མ་བཀའ་བཅུ་པ་བདེ་ལེགས་རྒྱ་མཚོ་ལས་མདོ་རྒྱུད་རྒྱ་མཚོ་ལྟ་བུ་གསན་བསམ་ཕུལ་དུ་སོན་པར་མཛད། འབྲིང་བ་ནམ་མཁའ་རྒྱལ་མཚན་གྱིས་རྒྱལ་སྲིད་མ་ཉམས་པར་དར་རྒྱས་མཛད།
འདི་དག་གི་སྐབས་སུ་སྨར་ཁམས་སྨད་མའི་བེ་རིའི་དབང་བསྒྱུར་གྱི་སྟོབས་ཤུགས་སྔར་ལས་རྒྱས་ཤིང་། རབ་བྱུང་བཅུ་གཅིག་པའི་ཤིང་ཁྱི་སྤྱི་ལོ༡༦༣༤ ལོར་སྐུ་འབུམ་དུ་བེ་རིའི་དམག་སླེབས། ཡུན་རིང་འཁྲུགས་ཀྱང་མཐའ་མ་འཆོལ་བར་གདན་ས་སྐུ་འབུམ་གྱི་ནང་ཆེན་རྒྱལ་རབས་དང་། ཚང་གསར་པའི་གདན་རབས་རྣམས་བཙན་བྱོལ་གྱིས་ལྕི་གསང་རྫོང་དང་། ལྕི་ལ་གོང་སོགས་སུ་གནས་འཕོས་ཏེ་གཞིས་ཆགས། རྩ་བའི་གདན་ས་སྐུ་འབུམ་གྱི་རྒྱལ་ས་རེ་ཞིག་མཇུག་བསྡུས་སོ། །འདི་ཡན་ནི་གདན་ས་སྐུ་འབུམ་དང་སྙིང་སྟོད་དུ་ཆོས་སྲིད་བསྐྱངས་ཚུལ་གྱི་ཚང་གསར་པའི་ལོ་རྒྱུས་སྔ་མའོ། །
ཚང་གསར་ལྷ་འབུམ་གྱིས་ལྕི་ཉིན་སྟོད་ར་རུག་མདར་སྦྲ་མཁར་མཛད་པའི་སྲས་ཚང་གསར་ཀརྨ་ཞེས་པ་བྱུང་། འདི་སྐབས་ལྕི་སྟོད་སྨད་གཉིས་སུ་གྱེས་པའི་སྡེ་ཁག་ལ་ཚང་གསར་ཡུལ་འབྲོག་གཉིས་ཟེར། ཀརྨའི་སྲས་གཞུང་དུ་ཡོད་པ་ཚང་གསར་དུང་རྒྱལ་ཡིན་ལ། ཟུར་པ་ཞིག་ཡོད་པ་དོན་གྲུབ་སྟེ། ཟུར་སྡེ་ཕྱེས་ནས་རྫ་གྲབ་མདོར་བཞུགས་ཤིང་སྲས་མེད་པའི་འཕྲོས་ལ་སྡེ་རོ་མ་ཞེས་པ་བྱུང་ཞིང་། མདོར་ན་ལྕི་ཉིན་ཤོག་གསུམ་མར་གྲགས། དུང་རྒྱལ་གྱི་སྲས་རྣམ་རྒྱལ་རྡོ་རྗེ་དང་ཕུན་དབང་གཉིས། དེ་སྲས་ཨོར་ཆོས་དང་བླ་ཆུང་པད་འགྲོ་རྣམས་སོ། །
གཞན་ཡང་ལྕི་རཱ་ཛ་རྫོང་དུ་སྔོན་དཔལ་རྒ་ལོ་དེར་བཞུགས་སྒྲུབ་པ་མཛད། ས་ཆེན་ཀུན་དགའ་སྙིང་པོས་གདུང་འབུམ་ཡང་དེར་བཞེངས། དཔལ་རྒ་ལོ་ཡང་དེར་གཤེགས་པས་རྒ་ལོའི་གདུང་འབུམ་ཡང་བཞུགས། ཕྱིས་ཚང་གསར་བླ་མ་རྣམས་ཀྱིས་སྒྲུབ་གནས་མཛད་པས་ཚང་གསར་རྫོང་མགོ་ཚང་ཞེས་དགོན་གནས་ཞིག་ཡིན།
གོང་གི་ལྕི་ཉིན་ཡུལ་པ་མཁར་ཆེའི་བསྟན་བདག་ཧ་ར་བླ་མས་གདན་ས་མ་འཁྱོལ་ནས་རྟེན་གསུམ་གཙོ་ཆེ་ནང་ཆེན་དུ་འཁྱུགས་ཤིང་། ཕལ་མོ་ཆེ་འཐོར་ཟགས་སུ་བྱུང་བར་གྱུར། གསེར་དངུལ་གྱི་བཀའ་འགྱུར་སོགས་འབྲོག་པ་ལྷ་ལམ་དགོན་དུ་ཡར་ཉར་ཚགས་བྱས་ཡོད་འདུག འཕྲོས་ཡུལ་པའི་རྫོང་ཞིག་ཅིང་སྡེ་དུད་ཀྱི་མགོ་འཛིན་མ་ངེས་པ་འགའ་ཤས་ཀྱང་བྱུང་བར་སྣང་ངོ་། །
ཚང་གསར་འབྲོག་པ་དཔོན་ཨོ་རྒྱན་ཆོས་འཕེལ་གྱིས་སྲས་བསོད་ནམས་ཆོས་འཕེལ་ལམ་འཆི་མེད་གྲུབ་པའི་རྡོ་རྗེ་དང་། བསམ་གཏན་རྒྱ་མཚོ། གཏེར་སྲས་སྤྲུལ་སྐུ་སོགས་སྐུ་མཆེད་འགའ་བྱུང་། བསམ་གཏན་རྒྱ་མཚོ་རྒྱལ་དབང་མཁའ་ཁྱབ་རྡོ་རྗེའི་དབུ་བླར་བྱོན། འཆི་མེད་རྡོ་རྗེ་འབྲུག་ཐམས་ཅད་མཁྱེན་པའི་དབུ་བླ་མཛད། དབོན་རྒྱུད་ཐུགས་སྲས་པདྨ་འཇིགས་མེད་དང་། ཀརྨ་ཨོ་རྒྱན། བསྟན་འཛིན་རྡོ་རྗེ་སོགས་འགའ་བྱོན། ལྕི་སྲིབ་མདོ་ཐང་དཔོན་རྒྱུད་ཡེ་ཤེས་
དབང་ཕྱུག་གི་སྲས་དོན་གྲུབ་ཕུན་ཚོགས། དེ་སྲས་ཀརྨ་དབང་རྒྱལ། ཨོ་རྒྱན་རྣམ་རྒྱལ། ཨོ་རྒྱན་དར་རྒྱས་གསུམ། དེ་དག་གི་སྲས་བླ་མ་དབུ་སྨུག་ཞེས་པ་དག་གོ །
༣ འགྲོ་མགོ་འཕགས་པ་བློ་གྲོས་རྒྱལ་མཚན་གྱིས་འབྲུ་ཏྲེ་བོ་ཆོས་ཀྱི་རྒྱལ་མཚན་མདོ་སྟོད་མི་ཡི་ཆོལ་ཁའི་རྗེ་བོར་བསྐོས་ཤིང་ནང་སོ་ཆེན་མོའི་ཁྲི་ལ་བཞུགས་ཚུལ།
ཐོ་ཀེན་ཐེའི་མུར་ནི་ཡོན་རྒྱལ་རབས་ཀྱི་རྒྱལ་པོ་ཞིག་གི་མིང་སྟེ། རྒྱ་སྐད་དུ། ཟེར།
འཇའ་ས་ནི་རྒྱལ་པོ་ལྟ་བུའི་བཀའ་ཤོག་སྟེ། སྔོན་བཀའ་ཤོག་གི་མགོར་འཇའ་རིས་ ༊ འདི་ལྟ་བུ་ཡོད་པས་དེ་ལྟར་བཏགས།
འཕགས་པས་ཆེན་པོ་ལ་འོས་པའི་ལེ་ཚན་བཅུ་གསུམ་འཛོམས་པའི་ནང་ཆེན་གྱི་ཐོབ་གནང་། དེ་ལྟར་ཏྲེ་བོ་ཆོས་ཀྱི་རྒྱལ་མཚན་མཆོག་མདོ་སྟོད་མི་ཡི་ཆོལ་ཁའི་རྗེ་བོར་མངའ་གསོལ་ཞིང་ཆེན་པོ་ལ་འོས་པའི་ནང་ཆེན་གྱི་ཐོབ་བསྩལ་ནས། རབ་བྱུང་ལྔ་པའི་ལྕགས་བྱི་སྤྱི་ལོ༡༣༠༠ལོར་སྐུ་འབུམ་གྱི་ཕོ་བྲང་ནང་སོ་ཆེན་མོའི་ཁྲིར་བཀོད།
ལོ་རྒྱུས་རྣམས་སུ་ཡོན་སོག་པོའི་རྒྱལ་པོ་ཐོ་ཀན་ཐི་མུར་གྱི་སྐབས་སུ་ཏྲེ་བོ་ཆོས་ཀྱི་རྒྱལ་མཚན་ནང་ཆེན་ནང་སོ་ཆེན་མོའི་ཁྲིར་འཁོད་ཅེས་བཤད། དེ་ལྟར་ན༡༣༠༠ལོར་ཁྲིར་འཁོད་པར་བཤད་པ་དེ་དང་། འགྲོ་མགོན་འཕགས་པས་ཆེན་པོ་ལ་འོས་པའི་ནང་ཆེན་གྱི་ཐོབ་གནང་ནས་ནང་སོ་ཆེན་མོའི་ཁྲིད་བཀོད་པའི་ལོ་རྒྱུས་དེ་དག་གོང་འོག་མི་འགྲིག་པའི་འགལ་འདུ་མང་དུ་མཆིས། དེ་ནས་བཟུང་རས་ཚང་སྒོམ་སྡེ་བ་དང་། ཏྲེ་རབ་ཁ་གཉིས་ཀྱི་ཆོས་སྲིད་གཅིག་གྱུར་གྱིས་ཕྱོགས་གཅིག་ཏུ་བསྐྱངས་ནས་ཏྲེ། རབ་ཁ་ཡན་གྱི་ཁྲལ་འུ་ལག་སྐུ་འབུམ་དུ་བསྡུད་ཅིང་རྒྱལ་ས་སྐུ་འབུམ་དུ་མཛད།
མདོ་སྟོད་མི་ཡི་ཆོལ་ཁ་སྒོམ་སྡེ་ནང་ཆེན་པའི་གཅིག་གྱུར་གྱི་རྒྱལ་རབས་དངོས་སུ་འགོ་ཚུགས། འཁོར་འབངས་ཐམས་ཅད་བྱམས་པས་བསྐྱངས། མདོ་སྟོད་མི་ཡི་ཆོལ་ཁའམ་ཁམས་སྒོམ་སྡེ་ནང་ཆེན་དུ་དེ་ནས་བཟུང་ཆོས་ལུགས་གྲུབ་མཐའ་འམ་བླ་རྒྱུད་ཀྱིས་དབང་བསྒྱུར་བྱེད་པའི་ལམ་ལུགས་ལས་སླར་ཡང་ཕ་ཤུལ་བུས་འཛིན་ནམ། རུས་རྒྱུད་ཚོ་ཁག་གིས་དབང་བསྒྱུར་བྱེད་པའི་ལམ་ལུགས་ཀྱི་ལམ་དུ་སོང་བ་རེད།
དུས་སྐབས་དེའི་ཡས་མས་སུ་སྒ་ཨ་གཉན་དམ་པ་ཏི་ཤྲཱི་ཧོར་ཡུལ་དུ་ཕེབས་ནས་འགྲོ་དོན་མཛད། ཧོར་གྱི་རྒྱལ་པོས་དབུ་བླར་བསྐོས་ཤིང་། ཏི་ཤྲཱིའི་ལས་ཀ་ཕུལ། རབ་བྱུང་ལྔ་པའི་ཆུ་ཡོས་སྤྱི་ལོ༡༣༠༣ལོར་རྒྱལ་པོའི་ཕོ་བྲང་དུ་སྐུ་གཤེགས། ཁོང་སྐུ་གཤེགས་ནས་ལོ་འཁོར༡༣ལོན་པ་ན་ཧོར་གྱི་རྒྱལ་པོས་རིག་ཀུན་ཁྱབ་བདག་རྡོ་རྗེ་འཆང་ཆེན་གོང་མའི་དབུ་བླ་དམ་པ་ཏི་ཤྲཱི་ཞེས་པའི་རྡོ་རིང་བཙུགས།
འདི་ནས་ནང་ཆེན་རྒྱལ་རབས་དང་། གདན་རབས། གདུང་རབས་སོགས་ཉབ་ཉོབ་མཉམ་གཅིག་ཏུ་བགྲང་རྒྱུ་མིན་པར་ནང་ཆེན་རྒྱལ་རབས་ཀྱི་ཁྲི་འཛིན་རིམ་བྱོན་གཙོ་བོར་བགྲངས་བ་ལ། ཐོག་མར་ཏྲེ་བོའི་རྒྱལ་རབས་བཞི་བཅུ་ཞེ་བདུན་གྱིས་ཏྲེ་རབ་ཁར་རྒྱལ་སྲིད་བསྐྱངས་ཤིང་། དེ་རྗེས་ཏྲེ་བོ་ཆོས་ཀྱི་རྒྱལ་མཚན་སྐུ་འབུམ་གྱི་ཕོ་བྲང་ནང་སོ་ཆེན་མོའི་ཁྲིར་ཕེབས་ནས་ལུགས་ཟུང་བསྐྱངས་པ་ནས་བཟུང་སྲིད་འཛིན་རྒྱལ་རབས་རིམ་བྱོན་རྣམས་རིམ་པར་བགྲངས་རྒྱུ་ཡིན་ཏེ་ཁ་གསལ་ལ་རྒྱལ་རབས་དངོས་དང་འབྲེལ་བས་སོ། །
༣ ནམ་མཁའ་རྒྱལ་མཚན་སོགས་ཀྱི་དུས་ནས་ཆོས་སྲིད་ཀྱི་མཛད་པ་ཇི་ལྟར་རྒྱ་བསྐྱེད་ཚུལ།
ནང་ཆེན་རྒྱལ་རབས་བཞི་བཅུ་ཞེ་བརྒྱད་པ་ཏྲེ་བོ་ཆོས་ཀྱི་རྒྱལ་མཚན་གྱི་སྐབས་སུ་ཁོང་གི་མཆེད་དཔོན་ཨ་ཡུལ་གྱིས་སྡེ་སྲིད མཛད་དེ་གོ་འཇོ་ཨ་ཡི་རྒྱལ་པོ་དང་། ནེ་གེ་ཁྱུང་གི་རྒྱལ་པོ། གོ་ཐང་གོ་ཡི་རྒྱལ་པོ་བཅས་རྒྱལ་ཕྲན་སིལ་མ་མང་པོ་དབང་དུ་བསྡུས་པ་སོགས་རྒྱལ་སྲིད་ཀྱི་མཛད་པ་ཤིན་ཏུ་རྒྱས་པར་བྱུང་ངོ་། །
ནང་ཆེན་རྒྱལ་རབས་ཞེ་དགུ་པ་ནམ་མཁའ་རྒྱལ་མཚན་ཏེ། ཨ་ཡུལ་གྱི་སྲས་སུ་འཁྲུངས། ཆོས་ཀྱི་རྒྱལ་མཚན་མདུན་ནས་རབ་ཏུ་བྱུང་ཞིང་གདམས་པ་ཐམས་ཅད་གསན། སྐུ་འབུམ་གྱི་ཕོ་བྲང་ནང་སོ་ཆེན་མོའི་ཁྲིར་ཕེབས་ཤིང་། ལུགས་ཟུང་སྔར་སྲོལ་ལྟར་བསྐྱངས། མཆེད་ཀུན་དགའ་
སྡེ་སྲིད། གོ་གནས་ཤིག་གི་མིང་། ཡུལ་སྡེའི་སྲིད་ཕྱོགས་ཀྱི་བྱ་བ་སྒྲུབ་མཁན་གཙོ་བོ་ལ་ཟེར།
འབུམ་གྱིས་སྡེ་སྲིད་མཛད། དེའི་སྐབས་ཏེ། རབ་བྱུང་དྲུག་པའི་ས་ཁྱི་སྤྱི་ལོ༡༣༥༨ལོར་ཀརྨ་པ་རོལ་པའི་རྡོ་རྗེ་ཁམས་སུ་ཕེབས། རས་ཚང་སྒོམ་སྡེའི་བླ་དཔོན་རྣམས་ཀྱིས་གདན་དྲངས། ལོ་འདིའི་ཡས་མས་སུ་ཕེབས་ལམ་དུ་གུར་སྒར་ཆེན་པོ་བཏབ་ནས་བཞུགས་པས། སྒར་ཆེན་འཛམ་གླིང་རྒྱན་ཞེས་ཕྱོགས་ཀུན་ཏུ་གྲགས།
ནང་ཆེན་རྒྱལ་རབས་ལྔ་བཅུ་པ་གུ་ཤྲཱི བསམ་གྲུབ་རྒྱ་མཚོ་སྟེ་ཀུན་དགའ་འབུམ་གྱི་སྲས་སེང་གེ་དཔལ། མགོ་པ་ཡོན་ཏན་རྒྱ་མཚོ། སྤྱན་སྔ་དཔལ་ལྡན་རྒྱ་མཚོ། གུ་ཤྲཱི་བསམ་གྲུབ་རྒྱ་མཚོ་སོགས་གཅེན་གཅུང་བཞི་བྱུང་བའི་གྲས་ཡིན། འགའ་ཞིག་གིས་དཔལ་ལྡན་རྒྱ་མཚོ་རྒྱལ་རབས་སྲིད་འཛིན་དུ་བགྲང་བར་བྱེད་ཀྱང་མ་ཡིན་ཏེ། ནང་ཆེན་རྒྱལ་རབས་ལུགས་གཉིས་ཀྱི་སྲིད་ཁྲི་འཛིན་མཁན་དངོས་གུ་ཤྲཱི་བསམ་གྲུབ་རྒྱ་མཚོ་ཡིན་ནོ། །
རབ་བྱུང་དྲུག་པའི་ས་སྤྲེལ་སྤྱི་ལོ༡༣༦༨ལོར་ཡོན་སོག་པོའི་རྒྱལ་རབས་མཇུག་རྫོགས་ཤིང་། རྒྱ་ནག་གི་མང་རྒྱལ་རབས་དངོས་སུ་འགོ་ཚུགས། ཡུན་རིང་སོག་པོའི་བཙན་འོག་ཏུ་གནས་པའི་རྒྱ་ནག་མི་དམངས་ལ་རང་དབང་ཅུང་ཟད་ཐོབ། དེའི་དུས་བོད་དུ་ཕག་གྲུའི་སྲིད་དབང་གི་སྐབས་ཡིན་ལ། བོད་རྒྱའི་བར་གྱི་འབྲེལ་བ་ནི་སྔར་གྱི་སོག་པོ་དང་བོད་ལྟར་མཆོད་ཡོན་གྱི་འབྲེལ་བ་ཙམ་ཞིག་ཡིན། བོད་རབ་བྱུང་བདུན་པའི་ལྕགས་སྟག་སྤྱི་ལོ༡༤༡༠ལོར་ཀརྨ་པ་དེ་བཞིན་གཤེགས་པ་
གུ་ཤྲཱི་ལ་གོ་ཤྲཱི་སོགས་འབྲི་ཚུལ་གཞན་ཡང་འདུག་ཀྱང་འདིར་ཡོང་གྲགས་ལྟར་གུ་ཤྲཱི་ཞེས་བྲིས་པ་ཡིན། གུ་ཤྲཱི་ནི་གོ་གནས་ཀྱི་མིང་སྟེ་རྒྱ་སྐད་དུ། ཟེར།
གོང་མ་ཆེན་པོ་ཏཱ་མིང་རྒྱལ་པོས་ཀརྨ་པ་ལ་ལུགས་གཉིས་ཀྱི་བདག་པོ་བླ་མ། གཞུའི་ལའི་ཏའི་བའུ་ཧྥ་ཝང་། ཁྱེད་ཡིན་པས་བོད་ཀྱི་བསྐོ་འཇའ་ཐམས་ཅད་ཁྱེད་ཤེས་སུ་ཆུག་ཅེས་པ་སོགས་ཀྱི་ལས་ཀ་བསྣམས་ཡོད་པ་ཡིན། འདི་དག་ནི་ཏ་མིང་རྒྱལ་པོའི་སྐབས་སུ་བོད་ལ་དབང་སྒྱུར་བའི་དུས་ཀརྨ་པར་ལས་ཀ་འདི་དག་ཐོབ་པའོ། །
སྐབས་དེ་དུས་སོག་པོ་དང་རྒྱ་ནག་གི་གོ་གནས་སམ་ཆེ་རྟགས་སྤྲད་པ་དེ་དག་ཧ་ཅང་མཐོང་ཆེན་བྱེད། བོད་ཀྱི་བླ་ཆེན་དག་གིས་རང་རང་གི་གྲུབ་མཐའ་དང་དབང་བསྒྱུར་སྲ་བརྟན་ཡོང་ཆེད་སོག་པོ་དང་མན་ཇུ་མི་རིགས་ཀྱི་རྒྱལ་པོ་དག་ལ་རྒྱབ་བརྟེན་བཅོལ་ཞིང་། ཁོ་ཚོས་ཀྱང་བོད་ཀྱི་བླ་ཆེན་ཁག་གྲོགས་སུ་བཀུག་ནས་རང་རང་གི་དབང་བསྒྱུར་སྲིད་ཇུས་ལམ་སློང་ཡོང་ཐབས་བྱེད་ཀྱི་ཡོད། ཡིན་ཡང་། བོད་ཀྱི་བླ་ཆེན་ཁག་ལ་བསྩལ་བའི་གོ་གནས་སམ་མིང་དེ་དག་ནི་ཆེ་རྟགས་དང་། གཟིངས་བསྟོད་ཀྱིས་རྒྱབ་བསྐྱོར་གྱི་ཚུལ་དུ་ཕུལ་བ་ལ་ཁོ་ཚོའི་འཁོར་འབངས་ལ་གོ་གནས་སྤྲད་པ་ལྟ་བུ་མ་ཡིན།
ནང་ཆེན་རྒྱལ་རབས་ལྔ་བཅུ་ང་གཅིག་པ་གུ་ཤྲཱི་ཆོས་དཔལ་བཟང་པོ་སྟེ། གྲགས་པ་རྒྱལ་མཚན་གྱིས་གསེར་བཟའ་ཁབ་ཏུ་བཞེས་པས་བུ་བཞི་བྱུང་བ་ནི་ཞང་ལྷ་དང་། ཀུན་དགའ་རྒྱ་མཚོ། ཆོས་དཔལ་བཟང་པོ། འོད་ཟེར་བཟང་པོ་བཞི་ཡིན། སྐུ་མཆེད་དེ་བཞི་ལས་ཆོས་དཔལ་བཟང་པོ་ནི་གོང་གི་ནང་ཆེན་རྒྱལ་རབས་ལྔ་བཅུ་པ་བསམ་གྲུབ་རྒྱ་མཚོའམ་ཀརྨ་ཀུན་དགའ་དཔལ་བཟང་པོའི་དྲུང་དུ་རབ་ཏུ་བྱུང་། སྔར་སྲོལ་གྱི་གདམས་པ་ཐམས་ཅད་རྫོགས་པར་གསན་ནས་གདན་ས་མཛད། ལུགས་གཉིས་སྔར་སྲོལ་ལྟར་བསྐྱངས་སོ། །
རྒྱ༷ལ་པོ་རྒྱ༵ལ་རབས་རིམ་བྱོན་རྣམས་ཀྱིས་ལུཊ་བཟང་མ་ཉམ་རྒྱུན་བསྐྱངས་ཏེ། །
ཡོན་སོག་པོའི་རྒྱལ་རབས་ནས་རྩིས་པའི་རྒྱལ་ཐོག་ལྔ་པ་དང་ཡོན་གོང་མའི་ཁྲི་ཐོག་དང་པོ་ཡིན། རྒྱ་སྐད་ལཟེར། ཤོར་ཕུ་ཀརྨ་རབ་གསལ་དང་། སོ་རག་བྱ་བྲལ། དེ་བཞིན་ཚང་གསར་བློ་གྲོས་རིན་ཆེན་སོགས་ཀྱིས“སེ་ཆེན་རྒྱལ་པོའི་རྒྱལ་བུ་གོ་བེ་ལ”ཅེས་བཤད་པ་ནི་ནོར་བ་ཡིན་ཏེ། སེ་ཆེན་རྒྱལ་པོ་ནི་རྒྱ་སྐད་ལའབོད་པ་དེ་ཡིན་ལ། གོ་བེ་ལ་དང་དོན་གཅིག་རེད། ཡི་གེ་གཞན་དུ་ཧུ་བི་ལི་ཞེས་བྲིས་པའང་འདུག
ལག་ཁང་རྒྱལ་ཁང་དུ་གྱུར་པའི་རྒྱུད་རིམ་འདྲ་ཆགས་འདུག དེ་ནི་དུས་སྐབས་དེར་གཞན་དབང་འོག་ནས་བོད་ཁམས་ཡོངས་ཆོས་སྲིད་ཟུང་འབྲེལ་གྱི་ལམ་དུ་སོང་བའི་རྣམ་པ་ཞིག་རེད་ལ། མདོ་ཁམས་སྟོད་ལ་དབང་བསྒྱུར་བའི་བོད་ཀྱི་བླ་ཆེན་ཁག་དང་ཡོན་སོག་པོའི་རྒྱལ་ཁབ་བར་མཆོད་ཡོན་གྱི་འབྲེལ་བ་བྱུང་བའི་ཐོག་མའང་ཡིན།
བོད་མདོ་ཁམས་ནང་ཆེན་དགེ་འབྲོང་ཡུལ་གྱི་སྣོད་བཅུད་ལུགས་གཉིས་ཀྱི་བྱུང་བ་བརྗོད་པའི་དེབ་ཐེར་ལྕི་ཟླའི་ཟེག་མ》ཞེས་པའི་ཤོག་གྲངས༤༢པའི་ཡིག་ཕྲེང་བཅུ་གསུམ་པར་གསལ།
ཚད་ལྡན་ཡིག་རྙིང་ཤོར་ཕུ་ཀརྨ་རབ་གསལ་གྱིས་བརྩམས་པའི《ནང་ཡ་གཉིས་རི་ཁག་བཅོ་བརྒྱད་ཀྱི་བྱུང་བ་གསལ་བར་བྱེད་པ་སྔོན་མེད་གསལ་བའི་གཏམ་སྙན་མེ་ན་ཀའི་ཟུར་སྟེགས་གཟུགས་འཛིན་དབང་པོའི་ལྕགས་ཀྱུ》 ཞེས་པར“ཧོར་སེ་ཆེན་རྒྱལ་པོའི་རྒྱལ་བུ་གོ་བེ་ལར་གྲགས་པའི་དུས་ཟླ་རྒྱུད་དུ་དམག་དྲངས་ནས་མདོ་སྨད་དུ་བྱོན། རས་པ་དཀར་པོ་དཔོན་སློབ་དང་ གུང་པ་ཨའུ་སོགས་མཇལ་དུ་ཕེབས་ནས། སྐུ་འབུམ་ཆེན་མོའི་དོན་དུ་གཙུག་ལག་ཁང་བཞེངས་
ཤོར་ཕུ་ཀརྨ་རབ་གསལ་གྱི་བརྩམས། ད་བར་མི་ལོ༣༦༠ཙམ་འདས། འདི་ལ་འབྲོང་པ་རྒྱལ་པོའི《དེབ་ཐེར་སྨུག་པོར》 《འབའ་རོམ་གསེར་ཕྲེང་སྟག་གི་གཟུགས་དབང་》ཞེས་འབྱུང་བ་ནི་ཁུངས་ལྡན་གྱི་ལོ་རྒྱུས་དངོས་མ་གསན་པའི་ཡིག་ནོར་རོ། །
རྒྱལ་རབས་གསེར་འཕྲེང》 ཞེས་པའི་མིང་ཕྲེང་ཞིག་ཡོད་འདུག་པ་དེ་རེད། དེ་ཉིད་ཀྱང་ཕྱིས་ཕྱོགས་ཞེན་ཅན་ཞིག་གི་ཕྱག་མཛུབ་གཡོས་ཏེ་སྐུ་འབུམ་གྱི་རྒྱལ་རབས་དང་པོ་ནང་ཆེན་པའི་གདུང་རྒྱུད་ཀྱིས་འཛིན་པར་བྱས་པ་ཙམ་ལས་དོན་དུ་གཞི་འཛིན་ས་ཡོད་པའི་ལོ་རྒྱུས་ཞིག་མིན་པ་ཤེས་དགོས།
ད་དུང་ལོ་རྒྱུས་ཀྱི་བྱུང་རབས་དང་། མི་སྣ་འགའི་ལོ་རྒྱུས། ས་མུ་ཆོད་མཚམས་སོགས་ལ་ཕོ་ཚོད་ཀྱིས་ནག་ཐིག་ཅི་རིགས་བཏབ་འདུག་ཀྱང་འདིར་མ་སྨྲས། འདས་པའི་བྱུང་བ་ནི་ལོ་རྒྱུས་ཀྱི་དཔང་པོ་དང་། ཕྱི་རབས་མི་བུའི་མེ་ལོང་ལྟ་བུ་ཡིན་པས། དངོས་དོན་གཤའ་མ་ཚུལ་བཞིན་འབྲི་འོས་པ་ལས། མུན་ནག་ལག་སྙོབ་ཀྱིས་འོལ་ཚོད་དུ་རྫུན་སྒྲིགས་བྱས་ཏེ་ནག་ཐིག་འདེབས་ག་ལ་རུང་། དེ་བས་རང་མགོ་རང་གིས་མི་སྐོར་བར་མཁྱེན་ཞེས་ཞུའོ། །
འབྲོང་པ་བླ་རྒན་རྒྱལ་པོས་ཀྱང་མི་ཡི་འབྱུང་ཁུངས་ལྷ་ལ་གཏུགས་ནས་ལྷ་སྒྲུང་གི་སྒྲོག་རྒྱབ་ཅིང་། ཆོས་ལུགས་གྲུབ་མཐའི་དྲྭ་རྒྱར་བཙུད་པའི་གཏམ་ཉོབ་འདྲ་མ་འདྲེས་མང་པོ་ཕྱོགས་ཞེན་དང་ཆེ་འདོད་ཀྱིས་བྲིས་འདུག་ཀྱང་སྒོས་པ་ཆུང་བས་གནས་སྐབས་གཏང་སྙོམས་སུ་བཞག་པ་ཡིན། དེ་དག་ནི་ཟུར་འཕྲོས་སོ། །
ད་ནི་ལོ་རྒྱུས་གཞུང་ལ་འཇུག་པར་བྱ་སྟེ། གོང་གི་རས་པ་དཀར་པོ་དང་། གུང་སྒོམ་ཨའུ་གཉིས་སོ་སོར་ཆོས་སྲིད་ལུགས་གཉིས་ཀྱི་དཔོན་པོར་བསྐོས་ནས། གནས་དྲུག་ཁྲི་སྐོར་དུ་གྲགས་པ་ཆབ་འབངས་ཀྱི་ལྷ་སྡེར་ཕུལ། དེར་གནས་གཞི་དྲུག་སྟེ་རྟམ་མཁར་སྐྱ། ཆམ་མཁར་དམར། རྫ་གྱིང་ཐང་། ལྕི་དབེ་ཧུ། ལྷོ་རྟ་ཤོད། འདན་རག་ཐག་དྲུག་ཡིན་ལ་གནས་གཞི་རེ་རེར་ཁྲི་སྡེ་གཉིས་རེ་བསྡོམས་ཁྲི་སྐོར་བཅུ་གཉིས་ཡོད་པར་གྲགས། གོང་གི་གནས་དྲུག་རྟ་ཤོད་ནི་སྔོན་མ་མདོ་ཁམས་ཤོད་ཆེན་བཅོ་བརྒྱད་ཀྱི་གྲས་ཡིན། དཔེར་ན་ལྷོ་རྟ་ཤོད་ནི“རྟ་ཤོད”དེ་དེང་སང་སྟེང་ཆེན་གྱི་མངའ་ཁུངས་སུ་ཡོད་པ་ལྟ་བུའོ། །
བྱང་ཆུབ་ཀྱི་སློབ་མ་སྤྱན་སྔ་ལུས་མེད་རྡོ་རྗེར་ སྐུ་འབུམ་གྱི་གདན་ས་ཕོ་བྲང་ནང་སོ་ཆེན་མོའི་ཁྲི་ལ་བཞུགས་དགོས་པའི་བཀའ་ལུང་དང་། གོ་གནས། ལས་ཐམ། འཇའ་ས། ལུགས་གཉིས་ཀྱི་རྫོང་དར་བཅས་བསྐོ་བཞག་མཛད་པ་བཞིན། ལུས་མེད་རྡོ་རྗེ་དགོང་གྲངས་སུམ་ཅུ་སོ་དགུ་བཞེས་པ༡༢༦༥ལོར་ཕོ་བྲང་ནང་སོ་ཆེན་མོའི་ཁྲིར་འཁོད།
གོང་ནས་ཆོས་དང་ཆབ་སྲིད་ཀྱི་རྗེ་བོ་མི་གཉིས་ཀྱིས་མཛད་ཀྱང་དེ་རྗེས་ལུགས་གཉིས་མི་གཅིག་གིས་སྐྱོང་བའི་ལམ་ལུགས་བྱུང་བ་དེའི་རྗེས་སུ་འབྲང་བ་ཡིན་འདུག་ལ། དེ་ནས་བཟུང་སྒོམ་སྡེ་ནང་ཆེན་པའི་ཆོས་སྲིད་ཟུང་འབྲེལ་གྱི་གཞི་ཐོག་མར་བྱུང་། འབྲོང་དཔོན་རྒྱལ་པོས ཏི་ཤྲཱི་རས་ཆེན་གྱི་དངོས་སློབ་གསང་བ་ལུས་མེད་རྡོ་རྗེ་ཞེས་མ་བརྟག་མ་དཔྱད་པར་གྱ་ཚོམ་དུ་སྨྲས་ འདུག་པ་ནི་ནོར་བ་སྟེ་དོན་དུ་ཏི་ཤྲཱི་རས་ཆེན་གྱི་སློབ་མ་རས་པ་དཀར་པོའམ་རས་དཀར་ཤེས་རབ་བྱང་ཆུབ་དང་། དེའི་སློབ་མ་གསང་བ་ལུས་མེད་རྡོ་རྗེ་ཡིན་པ་ནི《 འབའ་རོམ་གསེར་ཕྲེང》 སོགས་ལས་ཡོངས་གྲགས་ལྟར་རོ། །